# name
Les dades obertes en la recerca arqueològica a Catalunya: pràctiques i perspectives

# metadata.dc.contributor.other[].value
Universitat de Barcelona. Departament de Biblioteconomia, Documentació i Comunicació Audiovisual

# metadata.dc.description.abstract[].value
[cat] L’adopció del model de dades de recerca obertes promet una ciència més col·laborativa, transparent i accessible per a tothom. En els darrers anys, institucions de recerca, editorials, entitats finançadores i governs d’arreu del món estan apostant per fer que les dades d’investigació siguin accessibles per a tothom. Per a l’arqueologia, una disciplina que estudia el patrimoni cultural i que rep principalment finançament públic, aquest model semblaria fet a mida. Això no obstant, les característiques de la recerca arqueològica i les dades que se’n generen fan que l’adopció sigui més complexa del que es podria esperar. Aquesta tesi estudia la situació actual de la gestió, arxiu i compartició de dades de recerca arqueològiques a Catalunya. D’entrada, es defineixen les fonts de finançament i els principals actors de la recerca catalana en arqueologia i s’analitza la infraestructura institucional que sustenta l’actual gestió, arxiu i compartició de dades arqueològiques. A través de l’anàlisi de les dades obtingudes entrevistant Investigadors Principals de projectes de recerca arqueològica es caracteritzen les pràctiques actuals de gestió i compartició de dades i s’identifiquen les perspectives dels investigadors, fent especial èmfasi als principals factors afavoridors i inhibidors per a la implementació del model de dades de recerca obertes. A resultes de tot això, es proposen una sèrie de recomanacions per a la promoció i implantació del model de dades obertes a l’arqueologia catalana.

# metadata.dc.source[].value
Tesis Doctorals - Departament - Biblioteconomia, Documentació i Comunicació Audiovisual

# metadata.dc.title[].value
Les dades obertes en la recerca arqueològica a Catalunya: pràctiques i perspectives